ચકચારભર્યા બિટકોઇન પ્રકરણમાં ગુનો નોંધાયા બાદ એક પછી એક પોલીસ કર્મચારી આરોપીઓની ધરપકડ કરવામાં આવી રહી હતી, ત્યારથી જ અમરેલી પીઆઈ અનંત પટેલ ગાયબ થઈ ગયા હતા. એક સમયે તેમની કાર પણ જંગલમાંથી મળી આવી હતી પરંતુ પીઆઈ ક્યાં છે તેની કોઈ માહિતી મળી નહોતી. આખરે ચાર દિવસ પહેલાં અમદાવાદ ક્રાઈમ બ્રાંચે અડાલજ પાસે આવેલા સેન્ટોઝા બંગલો પાસેથી એક પાનના ગલ્લા પરથી પીઆઈ અનંત પટેલને સિફતતાપૂર્વક ઝડપી લીધા હતા.